open-index/open-wikipedia-markdown huggingface dataset:
Virgin Atlantic

[duimnael|300px|[Boeing 747-400 van Virgin Atlantic Airways]]
Die lugredery **Virgin Atlantic** (IATA: **VS**, ICAO: **VIR**), 'n handelsnaam van Virgin Atlantic Airways Limited, is 'n Britse lugredery met meerderheidsbesit deur sir Richard Branson se *Virgin Group*. Die groep besit 51% van die lugredery en Delta Air Lines van die VSA besit die oorblywende 49%. Virgin Atlantic se hoofkantoor is in Crawley, Wes-Sussex, Engeland, naby Lughawe Londen-Gatwick.

Die lugredery is in 1984 gestig en was oorspronklik deur mede-stigters Randolph Fields en Alan Hellary beplan om vlugte tussen Londen en die Falkland-eilande te onderneem. Die paar ontmoet Richard Branson en deur onderhandelinge word die lugredery herdoop na "Virgin Atlantic". Die eerste vlug van Gatwick na Newark Liberty Internasionale Lughawe is op 22 Junie 1984 onderneem.

Virgin Atlantic maak gebruik van 'n gemengde vloot van Airbus en Boeing wyerompvliegtuie en opereer tussen die Verenigde Koninkryk, Noord-Amerika, die Karibiese eilande, Afrika, die Midde-Ooste, Asië en Australië vanaf sy belangrikste basis by Gatwick met sekondêre basisse by Lughawe Londen-Heathrow en Manchester. Die lugredery onderneem binnelandse vlugte in die Verenigde Koninkryk sedert 31 Maart 2013. Dit is administratief geskei van ander Virgin-handelsmerke.

In 2012 het Virgin Atlantic 5.4 miljoen passasiers vervoer, wat dit die sewende grootste Britse lugredery in terme van passasiersvolume maak. In die jaar tot Februarie 2013, het dit 'n jaarlikse bedryfsverlies van £128.4 miljoen gelei.

Virgin Atlantic Airways Limited beskik oor 'n Burgerlugvaartowerheid Tipe A-operateurslisensie wat dit toelaat om passasiers, vrag en pos te vervoer op vliegtuie met 20 of meer sitplekke.

## Vloot 
Die vloot van Virgin Atlantic Airways in Februarie 2014:

duimnael|300px|'n Virgin Atlantic A340-300 vertrek van Lughawe Londen-Heathrow

## Verwysings
Verdrag van Guadalupe Hidalgo

duimnael|Gebied wat na die oorlog aan die VSA gesedeer is (rooi). Die oranje gekleurde gebied word in 1853 deur die VSA gekoop.
duimnael|Die verdrag in Engels (links) en Spaans (regs).

Die **Verdrag van Guadalupe Hidalgo** (Engels: *Treaty of Guadalupe Hidalgo*, Spaans: *Tratado de Guadalupe Hidalgo*) was 'n vredesooreenkoms tussen Meksiko en die Verenigde State van Amerika wat op 2 Februarie 1848 onderteken is. Die verdrag bring 'n einde aan die Meksikaans-Amerikaanse Oorlog en lei daartoe dat Meksiko 'n groot deel van sy grondgebied (Alta Kalifornië) vir $15 miljoen aan die Verenigde State verkoop.

Die verdrag is in *Guadalupe Hidalgo* geteken, tans die *Distrik Gustavo A. Madero* in Meksikostad. Dit is deur Antonio López de Santa Anna en Nicholas P. Trist onderteken. Op 10 Maart word dit deur die Amerikaanse Senaat geratifiseer, en op 19 Mei van dieselfde jaar deur die Meksikaanse regering. Volgens die verdrag word Meksikane in die noorde van Meksiko 'n keuse gebied om Amerikaanse burgerskap te aanvaar of te verskuif. Meer as 90% kies egter Amerikaanse burgerskap.

Soos dikwels met die soort verdrae gebeur, word die verdrag beter in Meksiko as in die VSA onthou. Daar is 'n beweging in die VSA, genaamd *Aztlán* wat hulle beywer om die gebied wat deur die verdrag verloor is weer by Meksiko te voeg.

## Eksterne skakels 
* Teks van die Verdrag van Guadalupe Hidalgo
Deon Lotz

**Deon Lotz** (* 20 Julie 1964– ) is 'n Suid-Afrikaanse akteur en voormalige hotelbestuurder. Hy is bekend vir sy rolle is films soos Skoonheid, Roepman en Faan se Trein. Hy het in talle verhoogproduksies opgetree en ook radiowerk gedoen. 

Lotz was in 1982 hoofseun van die Hoërskool Zwaanswyk in Retreat, Kaapstad, en het 'n diploma van die Akademie vir Dramakuns (ADK) in Kaapstad verwerf en in die Drakensberg-seunskoor gesing.

## Filmografie 
* French Toast, 2015
* Faan se Trein, 2014 as Dr André Dippenaar
* *Cold Harbour*, 2013 as Venske
* Musiek vir die Agtergrond, 2013 as Louis
* *Mandela: Long Walk to Freedom*, 2013 as Kobie Coetzee
* Verraaiers, 2013 as generaal Koos de la Rey
* ''Sleeper's Wake*, 2012 as Roelf Venter
* Roepman, 2011 as Abram Rademan
* Skoonheid, 2011 as François van Heerden
* *Master Harold... And the Boys*, 2010 as polisieman
* Hansie, 2008 as Rory Steyn
* *Anner House, 2007 (TV-fliek) as Werner
* *Charlie Jade*, 2005 (TV-reeks) as reddingswerker no. 2
* *Blast*, 2004 as Pentagon CIA-verteenwoordiger
* *Proteus*, 2003 as goewerneur
* *Consequence*, 2003 as polisieman

## Toekennings 
* Beste akteur vir Skoonheid tydens die 7de Zurich Filmfees in 2011
* Beste akteur vir Skoonheid tydens die Suid-Afrikaanse Film en Televisie-toekenning in 2012

## Verwysings 
## Eksterne skakels 
*
AJ van der Merwe

**AJ van der Merwe** is 'n Suid-Afrikaanse akteur en musikant. Hy het 'n B.A.(Drama)-graad aan die PU vir CHO behaal.

Van der Merwe was in die laat tagtigerjare 'n lid van die vaste teatergeselskap van Sukovs en Truk. Hy verwerf veral bekendheid met sy rol as **Vaatjie** in die TV-reeks *Vleuels* en as **Gys Conradie** in *Konsternasie oppie stasie*. Hy was ook te sien in *Meester*, *Hagenheim: Streng privaat*, *Suburban Bliss*, *Lipstiek Dipstiek* en *Inside Out*.

In 1999 reik hy 'n CD uit met wiegeliedjies vir kinders, getiteld **Engelkind**.

## Filmografie 
* *Faan se Trein*, 2014 as die sersant
* *Mandela: Long Walk to Freedom*, 2013 as Fanie van der Merwe
* *White Lion*, 2010 as Nicalski
* *Konsternasie oppie stasie*, 2009 (TV-reeks) as Gys Conradie
* *Orion*, 2006 (TV-reeks) as O'Grady
* *Charlie Jade*, 2005 (TV-reeks) as Chuckles
* *Proteus*, 2003 as setlaar
* *Lipstiek Dipstiek*, 1994

## Verwysings
Anel Alexander

**Anel Alexander** (née Flett, 26 November 1979) is 'n Suid-Afrikaanse aktrise, skrywer en vervaardiger van Pretoria. Haar pa is van Skotse afkoms. Sy het in 2002 'n BA-drama-graad *cum laude* van die Universiteit van Pretoria verwerf.

Op hoërskool wen sy 'n ATKV-penning vir beste byspeler in 'n kompetisie vir tieners. Sy het die rol van Liesl in *7de Laan* vertolk en ook in 'n aantal romantiese komedies gespeel, onder andere in *Semi-soet* en *Klein Karoo*.

In 2013 speel sy in die Afrikaans dramareeks *Geraamtes in die kas*. Later in dieselfde jaar wen sy die kykNET Silwerskermfees-prys vir die beste ondersteunende rol in *Faan se Trein*. Sy was getroud met die akteur James Alexander.

## Filmografie 
As akteur:
* 7de Laan, 2000 (TV-reeks) as Liesl Landman
* Binnelanders, 2005 (TV-reeks) as Nina
* *Discreet*, 2008 as Monique
* Getroud met rugby, 2009 (TV-reeks) as Julia
* *The Mating Game*, 2010 (TV-reeks) as Trudy
* *Valentown*, 2010 (kortfilm) as desperate meisie
* Getroud met Rugby: Die Onvertelde Storie, 2011 as Julia Verster
* Semi-soet, 2012 as Jaci van Jaarsveld
* Drukkersbloed, 2012 (kortfilm)
* Klein Karoo, 2013 as Sophie Ferreira
* Donkerland, 2013 (TV Mini-reeks) as Maria
* Musiek vir die Agtergrond, 2013 as vrou by kinderhuis
* Geraamtes in die Kas, 2013 (TV-reeks) as dr. Susan Brink
* Faan se Trein, 2014 as Truia
* Mooirivier, 2015

As vervaardiger:
* *Discreet*, 2008
* Semi-soet, 2012

As skrywer:
* Semi-soet, 2012 (oorspronklike storie)

## Verwysings
Steinstücken

**Steinstücken** is 'n woonbuurt met 'n bevolking van omtrent 300 in die uiterste suide van die stadsdeel Wannsee in die Berlynse stadsdistrik Steglitz-Zehlendorf. Ná die verdeling van Duitsland het dit ‘n enklawe van Wes-Berlyn in die Duitse Demokratiese Republiek (DDR) geword tot 1971-72 toe dit deur 'n nou korridor weer met Wes-Berlyn verbind is.

Ná die bou van die Berlynse Muur in 1961 het Steinstücken 'n toevlugsoord vir vlugtelinge uit die DDR geword, insluitend omtrent twintig DDR-grenssoldate wat ontsnap het. Gevolglik is die oorspronklike staaldraadversperring deur 'n muur vervang.

## Eksterne skakels 
*  Berlynse eksklawe
Eltville am Rhein

**Eltville am Rhein** [ˈɛltvɪlə] is die oudste en grootste nedersetting in die Rheingau-streek en die administratiewe distrik Rheingau-Taunus-Kreis in die Duitse deelstaat Hesse. Bekend as die "Stad van wyn, vonkelwyn en rose" en die *Gutenbergstadt* , is Eltville 'n rustige klein stad wat regstreeks aan die Rynoewer geleë is en sy geskiedenis tot die Romeinse tydperk kan terugvoer toe dit as *Alta Villa* gestig is.

Later het Eltville 'n Frankiese nedersetting en die setel van 'n koningshof geword waar Boudewyn van Trier in 1330 met die bou van 'n kasteel begin het. Twee jaar later het keiser Lodewyk van Beiere stadsregte aan Eltville gegee. Ná Boudewyn se afsterwe in 1348 het die kasteel as die gunsteling-somerwoning van die keurvorste van Mainz gedien.

Eltville word ook met die vroeë geskiedenis van die drukkuns verbind. Op 17 Januarie 1465 het aartsbiskop en keurvors Adolf II van Nassau hier Johannes Gutenberg, die uitvinder van die drukpers, tot hofedelman verhef en 'n lyfrente aan hom toegeken wat belastingvryheid en kleding asook jaarliks 2&nbsp;180 liter graan en 2&nbsp;000 liter wyn ingesluit het. Gutenberg kon hierdie voorreg nog drie jaar lank geniet voordat hy in 1468 in Mainz oorlede is.

## Verwysings
Binnesee

'n **Binnesee** is ’n vlak see in die sentrale deel van ’n kontinent tydens tydperke van hoë seevlakke. In moderne tye is die seevlak laag en is daar min binneseë – die grootste hiervan is die Kaspiese See. Ander moderne voorbeelde sluit in die Persiese Golf en die Suid-Chinese See.
Skuifspanning

[duimnael|’n Skuifkrag word toegepas op die bokant van die [reghoek terwyl die onderkant op sy plek bly. Die gevolglike skuifspanning, \tau\,, verwring die reghoek in ’n parallelogram.]]

**Skuifspanning**, wat aangedui word deur die Griekse letter \tau\, (tau), is die komponent van spanning wat saamvlakkig is met die dwarsdeursnee van die materie waarop dit inwerk. Gewone spanning word veroorsaak deur die spanningskomponent loodreg op die materie se dwarsdeursnee.

## Sien ook 
* 'n Skêr werk deur skuifspanning op materiale toe te pas.
Tiksotropie

**Tiksotropie** vind plaas wanneer sekere soorte jel of vloeistof wat onder statiese omstandighede dik en vloeitraag is, mettertyd dunner en minder vloeitraag word as dit geskud of versteur word of ’n skuifspanning daarop inwerk. Dit kan ’n ruk duur voordat die stof se viskositeit (vloeitraagheid) weer verhoog.
A Day at the Races

**A Day at the Races** is 'n album van Queen wat in 1976 vrygestel is.

## Snitlys 
## Lede 
**Queen**
*Freddie Mercury – voorsang , sang , klavier 
*Brian May – elektriese kitaar , sang , kitaar , voorsang , elektriese klavier 
*Roger Taylor – tromme , sang , slaginstrumente , voorsang , elektriese kitaar 
*John Deacon – baskitaar , kitaar 

## Eksterne skakel 
* Queen official website: Diskografie: A Day at the Races: met lirieke en ander snitte.
News of the World

**News of the World** is 'n album van Queen wat in 1977 vrygestel is.

## Snitte en snitlengtes 
# *We Will Rock You* (Brian May) – 2:00
# *We Are the Champions* (Freddie Mercury) – 3:00
# *Sheer Heart Attack* (Roger Taylor) – 3:22
# *All Dead, All Dead* (Brian May) – 2:57
# *Spread Your Wings* (John Deacon) – 4:21
# *Fight From the Inside* (Roger Taylor) – 2:58
# *Get Down Make Love* (Freddie Mercury) – 3:40
# *Sleeping on the Sidewalk* (Brian May) – 2:50
# *Who Needs You* (John Deacon) – 3:02
# ''It's Late* (Brian May) – 6:20
# *My Melancholy Blues'' (Freddie Mercury) – 3:18
Roofvis

[duimnael|'n [Tiervis, let op die tande.]]
[duimnael|'n [Barrakuda op soek na prooi.]]
duimnael|'n Barrakuda met prooi.

'n **Roofvis** is 'n soort vis wat ander vis en lewendige diere in die water vreet. Hulle kom gewoonlik in soutwater in die oseane voor, maar daar is ook etlike spesies wat in varswater in die binneland voorkom, bv. die tiervis en die reënboogforel wat waterinsekte en ander goggas vreet.

Die populasie van groot roofvisse, soos die tuna, marlyn en swaardvisse is tans besig om sterk af te neem. As gevolg van menslike ontginning het getalle die afgelope 50 jaar met tot 90% gedaal. Die roofvisse verdwyn nie net nie, maar word ook al hoe kleiner, omdat hulle nie kans kry om aan te teel nie. Wetgewing wat vangste beperk en die aanlê van visparke kan help om te keer dat hierdie spesies nie heeltemal uitsterf nie.

## Voorbeelde 
'n Paar voorbeelde ter illustrasie:

Seespesies:
* Albakoor
* Barrakuda
* Elf (vis)
* Haaie
* Leervis
* Makriel
* Poenskop
* Snoek
* Tuna

Varswaterspesies:
* Afrika-greepvis
* Baars
* Baber
* Oos-Kaapse kurper
* Reënboogforel
* Tiervis

## Verwysings
Ekstrusie

**Ekstrusie** of **uitvloeiing** in vulkanologie verwys na stollingsgesteentes wat bo die aardkors gevorm het deur vulkaanuitbarstings – dus vanweë magma wat uit die aarde uitgebars of uitgevloei het. Dit staan teenoor intrusie, wanneer magma in ander gesteentes ingepers word sonder om die oppervlak te bereik.

Ekstrusiewe magma kan baie vinniger in die oop lug of onderwater afkoel en daar is min tyd vir die vorming van kristalle.
Rhön

220px
**Rhön**

----
**Maak deel uit van die** 
Oos-Hessiese Bergland

----

**Strek oor die deelstate** 
Hesse, Beiere en Thüringen

----

**Oppervlakte** 
1&nbsp;550 km²

----

**Ligging in Duitsland**
160px

----

**Hoogste bergpiek**
Wasserkuppe (950&nbsp;m)

Die **Rhön** is 'n middelgebergte met 'n oppervlakte van ruim 1&nbsp;500&nbsp;km² (sonder afhellings) in die grensgebied van die Duitse deelstate Beiere, Hesse en Thüringen. Die bergreeks van oorwegend vulkaniese oorsprong is in die uiterste suidooste van die Oos-Hessiese Bergland geleë wat hier oor meerdere deelstate strek. Die grootste deel van sy kerngebied (in Beiere ook dele van sy nie-vulkaniese, suidelike afhelling) is in die Biosfeerreservaat Rhön (1&nbsp;850&nbsp;km²) geleë.

Die bergreeks se gesteentes (sand-, silt-, klei-, kalk-, mergel- en basaltsteen) dateer uit die trias en tersiêr. Die hoogste bergpiek is die Wasserkuppe (950 meter bo seevlak) in die deelstaat Hesse. In die winter lok 'n aantal skigebiede wintersporttoeriste.

Die etimologie van die naam Rhön bly onseker. Dikwels word dit afgelei van die Keltiese *raino* ("heuwelagtig"), alhoewel daar ook ander interpretasies is. Middeleeuse monnike in Fulda het die omgewing van hul stad – en sodoende ook groot dele van die Rhön – *Buchonia* of Land van Beukewoude genoem. Beukehout was in die middeleeuse uiters gewild. Grootskaalse ontginning in dié tyd het daartoe gelei dat vandag nog sowat dertig persent van die gebied bebos is.
Bad Homburg vor der Höhe

**Bad Homburg vor der Höhe** (amptelik *Bad Homburg v. d. Höhe*) is die administratiewe setel van die distrik Hochtaunuskreis en een van sewe stede in die Duitse deelstaat Hesse met besondere status. Vandag is Bad Homburg danksy sy warm mineraalbaddens 'n gewilde herstellingsoord en kongresstad met meer as 54&nbsp;200 inwoners.

Bad Homburg is aan die voet van die Taunus-bergreeks, naby Frankfurt am Main en in die metropolitaanse Ryn-Main-gebied geleë. Die plaaslike spabedryf is in 1834 met die ontdekking van die mineraalbron *Elisabethbrunnen* gevestig. Agt jaar later is die eerste badhotel en kasino geopen. Keiser Wilhelm II het die kasteel van Homburg in 1888 tot sy somerresidensie verklaar. Die amptelike Duitse predikaat *Bad*, wat na 'n herstellingsoord met warm- of mineraalbaddens verwys, is in 1912 aan die stad toegeken. Voor die Eerste Wêreldoorlog was die mineraalbaddens veral gewild by Russiese adellikes. Bad Homburg se groot Russies-Ortodokse kerkgebou herinner nog aan dié tyd.

Die plaaslike kasino, wat in die 19de eeu deur die gebroeders Blanc gestig is, was in sommige opsigte die voorloper van sy susteronderneming in Monte Carlo, Monaco.

Bad Homburg word deur welvarende woonbuurte met villa's gekenmerk en dien as woonplek vir talle pendelaars wat in Frankfurt am Main werk. Danksy die groot getal ondernemings, wat hulle hier gevestig het, is daar egter meer pendelaars wat uit ander nedersettings Bad Homburg toe kom. Die koopkrag van sy bewoners was in 2012 met 156 merkbaar hoër as die gemiddelde vir Duitsland (100 persent).

## Verwysings
Rihanna

**Robyn Rihanna Fenty** (gebore 20 Februarie 1988), beter bekend onder haar verhoognaam **Rihanna** (/riˈɑːnə/ ree-AH-nə of /riˈænə/ ree-AN-ə), is 'n sangeres-liedjieskryfster, aktrise en mode-ontwerper. Sy is in Saint Michael op Barbados gebore en het in Bridgetown grootgeword. Rihanna het 9 Grammy-toekennings gewen en na raming sowat 100&nbsp;miljoen albums verkoop.

## Diskografie 
* *Music of the Sun* (2005)
* *A Girl like Me* (2006)
* *Good Girl Gone Bad* (2007)
* *Rated R* (2009)
* *Loud* (2010)
* *Talk That Talk* (2011)
* *Unapologetic* (2012)
* "ANTI" (2016)

## Rolprente 
* *Bring It On: All or Nothing* (2006)
* *Battleship* (2012)
* *This Is the End* (2013)
* *Home* (2014)

## Toere 
* *Rihanna: Live in Concert Tour* (2006)
* *Good Girl Gone Bad Tour* (2007–2009)
* *Last Girl on Earth Tour* (2010–2011)
* *Loud Tour* (2011)
* *Diamonds World Tour* (2013)

## Verwysings 
## Eksterne skakels 
*  Amptelike webwerf
*  Rihanna by *Island Def Jam Music Group*
*  Rihanna's Believe Foundation
*
Jazz (album)

**Jazz** is 'n album van Queen wat in 1978 vrygestel is.

## Snitte en snitlengtes 
# *Mustapha* (Freddie Mercury), 3:01
# *Fat Bottomed Girls*  (Brian May), 4:16
# *Jealousy* (Freddie Mercury), 3:13
# *Bicycle Race* (Freddie Mercury), 3:01
# ''If You Can't Beat Them*(John Deacon), 4:15
# *Let Me Entertain You* (Freddie Mercury), 3:01
# *Dead on Time*(Brian May), 3:23
# *In Only Seven Days* (John Deacon), 2:30
# *Dreamer's Ball* (Brian May), 3:30
# *Fun It* (Roger Taylor), 3:29
# *Leaving Home Ain't Easy* (Brian May), 3:15
# *Don't Stop Me Now* (Freddie Mercury), 3:29
# *More of That Jazz'' (Roger Taylor), 4:16
Airbus A320

Die **Airbus A320-familie** bestaan uit kort- tot mediumreeks smalromp, kommersiële passasiersvliegtuie vervaardig deur Airbus. Die familie sluit die A318, A319, A320 en A321, asook die ACP besigheidstraler in. Die A320s word ook genoem A320ceo (met die huidige enjinopsie) na die bekendstelling van die A320neo. Finale montering van die vliegtuigfamilie word in Toulouse, Frankryk en Hamburg, Duitsland, gedoen. Aan die begin van 2009 het 'n aanleg in Tianjin, China ook begin met die vervaardiging van Airbusvliegtuie vir die Chinese mark. Die vliegtuigfamilie kan tot 220 passasiers akkommodeer en het 'n reikafstand van 3&nbsp;100 tot 12&nbsp;000&nbsp;km (1&nbsp;700 tot 6&nbsp;500 seemyl), afhangende van die model.

Die eerste lid van die A320 familie – die A320 – is in Maart 1984 van stapel gestuur met sy nooiensvlug op 22 Februarie 1987. Die famile het gou uitgebrei om die A321 (eerste aflewering in 1994), die A319 (1996), en die A318 (2003) in te sluit. Die A320-familie word 'n baanbreker in die gebruik van digitale "fly-by-wire" vlugbeheerstelsels, sowel as systokkontroles, in kommersiële vliegtuie. Sedert sy bekendstelling is daar voortdurende verbeteringsprosesse in plek.

Beeld:iberia a320-200 planform ec-hyc arp.jpg|Planfoto van 'n IBERIA A320 wat vanaf Londen Heathrow opstyg.
Beeld:Airbus A320-100 Air Inter Gilliand.jpg|Air Inter se A320-100 in 1991, een van die min A320-100s.
Beeld:Turkish Airlines Airbus A321 cockpit Karakas.jpg|Die stuurkajuit van 'n A321.
Beeld:Alitalia Airbus A321 I-BIXT.jpg|Alitalia was die tweede gebruiker van die A321, na Lufthansa.
Beeld:Airbus A319 left wing during the landing. S7 Airlines, Moscow-Pavlodar. May 2009.JPG|A319 se linkervlerk met sy drukvin vol ontplooi gedurende landing. S7 Airlines, Moskou-Pavlodar.
Beeld:L1090685 (1449886015).jpg|'n Virgin America Airbus A320 "Enhanced" ekonomiese klas met LED-kajuitbeligting.

## Tydlyn Airbus A3xx-reeks 
## Verwysings
Airbus A318

Die **Airbus A318** is die kleinste lid van die Airbus A320 familie van kort- tot mediumreikafstand, nouromp kommersiële passasierstralervliegtuie vervaardig deur Airbus. Die A318 kan tot 132 passasiers dra en het 'n maksimum reikafstand van 5&nbsp;700 &nbsp;km (3&nbsp;100 seemyl). Finale montering van die vliegtuig vind in Toulouse, Frankryk plaas.

Die vliegtuig deel 'n algemene-tipe gradering met al die ander Airbus A320-variasies, sodat huidige A320-familievlieëniers die vliegtuig kan vlieg sonder enige verdere opleiding. Dit is die grootste kommersiële vliegtuig wat deur die Europese Lugvaartveiligheidsagentskap gesertifiseer is vir 'n unieke steilbenaderingsvermoë, sodat die vliegtuig veral by lughawens soos London City-lughawe nuttig is.

Die A318 begin sy diens in Julie 2003 by Frontier Airlines. In vergelyking met ander Airbus A320-variasies, het dit net in klein hoeveelhede verkoop. Teen 30 November 2012 is slegs bestellings vir 'n totaal van 81 vliegtuie geplaas en na een kansellasie en een finale aflewering in 2013 is die bestelboek nou skoon, met 79 vliegtuie afgelewer. 

[duimnael|links|300px|'n [British Airways A318 by die klein London City-lughawe]]

## Steilbenaderingsvermoë tydens kort landings 
In Maart 2006 het die Europese Lugvaartveiligheidsagentskap 'n aangepaste beheersagteware-verbetering van die Airbus A318 gesertifiseer wat ontwerp is om  steil benaderings tydens landings uit te voer.  Die sagteware verander die gedrag van die vliegtuig wanneer die steilbenaderingsfunksie deur die loods gekies word, deur die outomatiese ontplooiing van drukvlerkpanele om bykomende sleur te voorsien wanneer die vliegtuig die landing uitvoer. Daar is ook bykomende hoorbare waarskuwings aan die bemanning en dit ontplooi drukvinne outomaties onder 37&nbsp;m (120&nbsp;voet) tydens landing. Met die A318-steil-benaderingsproses kan die vliegtuig 'n benaderingshoek van tot 5,5° bemeester, in vergelyking met die standaard 3° vir 'n normale benadering. 

## Verwysings 
## Tydlyn: Airbus A3xx-reeks
Blyderivierspoort-natuurreservaat

duimnael|links|Bord by die ingang in Afrikaans en Engels.
duimnael|links|'n Voetbruggie strek oor die kolkgate.
Die **Blyderivierspoort-natuurreservaat** (of Motlatsekloof Provinsiale Natuurreservaat) is geleë in die Drakensberg van Mpumalanga, Suid-Afrika. Die reservaat beskerm die Blyderivierafgronde, insluitend dele van die Ohrigstad- en Blyderiviere en die geologiese formasies rondom Bourke's Luck kolkgate, waar die Treurrivier neertuimel in die Blyde benede. Suidwaarts van die canyon, volg die reservaat die platorand tot by Devil's Window en God's Window. Laasgenoemde is 'n gewilde uitkykplek op die Laeveld, by die reservaat se suidelike punt.

Die Mogologolo (1&nbsp;794 m), Mariepskop (1&nbsp;944 m) en Hebronberg (1&nbsp;767 m) is massiewe rotsformasies wat gedeeltelik ingesluit is in die reservaat. Die hoogte wissel van 560&nbsp;m tot 1&nbsp;944&nbsp;m bo seevlak. Die vakansieoorde is FH Odendaal en Swadini, laasgenoemde is slegs toeganklik vanaf die Limpopoprovinsie. Die oppervlakte beslaan ongeveer 29&nbsp;000 hektaar (290 km²) wat geadministreer word deur die parkeraad van Mpumalanga.

## Verwysings
Lochkovium

Die **Lochkovium** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Devoon. Dit verwys dus na ’n tydperk sowel as die gesteentes wat in dié tydperk gevorm het. 

Die Lochkovium was van sowat 419,2 tot 410,8 miljoen jaar gelede. Dit is voorafgegaan deur die Siluur-etage/tydsnede Pridolium en gevolg deur die Pragium.

## Naam 
Die Lochkovium is genoem na Lochkov, ’n stadsdeel in Suidwes-Praag in Tsjeggië. Die tipeligging vir die basis van die gesteentes van die Lochkovium, en daarmee die oorgang tussen die Siluur en Devoon, is in die steengroef Klonk by Suchomastyin, suidwes van Praag.

## Bronne 
* Chlupác, I. & Kukal, Z.; **1977**: *The boundary stratotype at Klonk. The Silurian-Devonian Boundary.* IUGS Series **A5**, p. 96-109, ISSN 0374-8480.
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Simiaanse immuniteitsgebreksvirus

**Simiaanse Immuniteitsgebrekvirus** (SIV) is 'n retrovirus wat ten minste 45 spesies van Afrika se nie-menslike primate kan besmet. Gegrond op die ontleding van die stamme in vier spesies van ape op Bioko-eiland, wat geïsoleer is van die vasteland deur stygende seevlakke ongeveer 11 000 jaar gelede, is tot die gevolgtrekking gekom dat SIV teenwoordig was in stertapies en ape vir ten minste 32 000 jaar, en waarskynlik selfs veel langer.

Daar word gemeen dat virusstamme uit twee van hierdie primaatspesies, SIVsmm in roet-mangabies en SIVcpz in sjimpansees oor die spesieversperring gespring het na die mens, wat lei tot onderskeidelik MIV-2 en MIV-1 infeksies. Die mees waarskynlike roete vir die oordrag van MIV-1 na die mens is kontak met die bloed van sjimpansees wat dikwels gejag word vir bosvleis in Afrika.

## Patogenese 
In teenstelling met MIV-1 en MIV-2 infeksies in mense, het SIV-infeksies wat in hul natuurlike gashere voorkom, in baie gevalle geblyk om nie-patogenies te wees. Met uitgebreide studies van roet-mangabies, is vasgestel dat SIVsmm infeksie nie 'n siekte veroorsaak in hierdie diere nie, ten spyte van die hoë vlakke van sirkulerende virusse. Maar as die virus 'n Asiatiese of Indiese rhesusmakaak besmet, sal die dier wel simiaanvigs ("SAIDS") ontwikkel. 'n Onlangse studie van SIVcpz in wilde sjimpansees dui daarop dat besmette sjimpansees 'n vigsverwante siekte ervaar soortgelyk aan MIV-1 besmette mense. Die latere stadiums van SIV-infeksie ontwikkel dan in "SAIDS", dieselfde as MIV-infeksie wat vorder tot mens-vigs ("AIDS").

## Geskiedenis 
'n Immuniteitsgebrek wat lyk soos menslike vigs is reeds vroeg in 1983 gerapporteer in ape in aanhouding in die Verenigde State van Amerika. SIV is in 1985 geïsoleer uit sommige van hierdie diere, gevange rhesusmakake wat gely het aan simiaanse vigs ("SAIDS"). Die ontdekking van SIV is gemaak kort nadat MIV-1 geïsoleer is as die oorsaak van vigs en ​​dit het gelei tot die ontdekking van MIV-2 stamme in Wes-Afrika. MIV-2 was meer soortgelyk aan die destydse bekende SIV stamme as aan MIV-1, wat vir die eerste keer daarop dui dat Simiaanse Immuniteitsgebrekvirus die oorsprong van MIV is. Verdere studies het aangedui dat MIV-2 afgelei is van die SIVsmm stam gevind in roet-mangabies, terwyl MIV-1, die oorwegende virus wat die mens aantas, afgelei is van die SIV-stam in besmette sjimpansees.

## Verwysings
Emsium

Die **Emsium** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Devoon. Dit verwys dus na ’n tydperk sowel as die gesteentes wat in dié tydperk gevorm het. 

Die Emsium was van 407,6 tot 393,3&nbsp;miljoen jaar gelede. Dit is voorafgegaan deur die Pragium-etage/tydsnede en gevolg deur die Eifelium.

## Naam en definisie 
Die Emsium is genoem na die plek Bad Ems in Duitsland. Die basis word gedefinieer deur die eerste voorkoms van die Conodonta *Polygnathus costatus partitus*. Die tipeligging vir die basis is suidoos van Samarkand in Oezbekistan.

## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
* Yolkin, E.A.; Kim, A.I.; Weddige, K.; Talent, J.A. & House, M.R.; 1997: *Definition of the Pragian/Emsian Stage boundary*, Episodes **20(4)**, p. 235-240.
Frasnium

Die **Frasnium** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Devoon. Dit verwys dus na ’n tydperk sowel as die gesteentes wat in dié tydperk gevorm het. 

Die Frasnium was van sowat 382,7 tot 372,2&nbsp;miljoen jaar gelede. Dit is voorafgegaan deur die Givetium-etage/tydsnede en gevolg deur die Famennium.

## Naam en definisie 
Die etage is genoem na die Belgiese stad Frasnes-lez-Couvin noord van Couvin. Die basis van die Frasnium word gedefinieer deur die eerste voorkoms van die Conodonta *Ancyrodella rotundiloba* en die bokant deur die uitwissing van die Conodonta *Ancyrodella* en *Ozarkodina* en die Goniatitida *Gephuroceratidae* en *Beloceratidae*. Die tipeligging vir die basis is op die Col du Puech de la Suque by die Franse St. Nazaire-de-Ladarez.

## Bronne 
* Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*Klapper, G.; Feist, r. & House, M.R.; 1987: *Decision on the Boundary Stratotype for the Middle/Upper Devonian Series Boundary*, Episodes **10(2)**, p. 97-101.
Famennium

Die **Famennium** is die laaste chronostratigrafiese etage sowel as geologiese  tydsnede in onderskeidelik die sisteem en periode Devoon. Dit verwys dus na ’n tydperk sowel as die gesteentes wat in dié tydperk gevorm het. 

Die Famennium was van sowat 372,2 tot 358,9&nbsp;miljoen jaar gelede. Dit is voorafgegaan deur die Frasnium en gevolg deur die Tournaisium, die eerste etage/tydsnede van die Karboon.

## Naam en definisie 
Die etage is genoem na die Oos-Belgiese streek die Famenne. Die basis van die Famennium word gedefinieer deur die uitwissing van die Conodonta *Ancyrodella* en *Ozarkodina* en Goniatitida *Gephuroceratidae* en *Beloceratidae*, en die bokant deur die eerste voorkoms van die Conodonta *Siphonodella sulcata*. Die tipeligging vir die basis is die steengroef Courniac by Cessenon, Frankryk.

## Uitwissing 
Die einde van die Famennium en die oorgang na die Tournaisium word deur 'n groot uitwissing gekenmerk, hoewel dit dalk nie net een gebeurtenis is nie, maar 'n reeks gebeurtenisse. Driekwart van die spesies verdwyn, veral in vlak seeë waar dalk suurstof in die water onbreek het.

Sommige geleerdes erken die Kellwasser-gebeurtenis aan die *begin* van hierdie tydperk -die oorgang van Frasnium na Famennium- as die grootste uitwissing -met verlies van 20% van alle dierfamilies en 70-80% van alle dierspesies, gevolg deur 'n Laat-Famenniese Krisis-tydperk wat eindig in die Hangelberg-gebeurtenis wat die Devoon besluit. 
Die verliese is veral groot vir bentiese organismes en onder Foraminifera, Brachiopoda, Conodonta, korale van die Rugosa en Tabulata, kaaklose visse, Placodermi, Stromatoporoidea-sponse en die trilobiete.

## Bronne 
* Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*Klapper, G.; Feist, R.; Becker, R.T. & House, M.R.; 1993: *Definition of the Frasnian/Famennian Stage boundary* Episodes **16(4)**, p. 433-441.
Internasionale Kommissie oor Stratigrafie

Die **Internasionale Kommissie oor Stratigrafie** (IKS) is ’n kommissie van die Internasionale Unie van Geologiese Wetenskappe (IUGW) wat verantwoordelik is vir die standaardisering van stratigrafieë wêreldwyd. Dit is die grootste kommissie in die IUGW en is in 1961 in Parys gestig.

## Eksterne skakels 
*  International Commission on Stratigraphy (ICS)
The Game

**The Game** is 'n album van Queen wat in 1980 vrygestel is.

## Snitte en snitlengtes 
# *Play the Game* (Mercury) – 3:31
# *Dragon Attack* (May) – 4:19
# *Another One Bites the Dust* (Deacon) – 3:38
# *Need Your Loving Tonight* (Deacon) – 2:49
# *Crazy Little Thing Called Love* (Mercury/1979) – 2:43
# *Rock It* (Prime Jive) (Taylor) – 4:33
# *Don’t Try Suicide* (Mercury) – 3:53
# *Sail Away Sweet Sister [To the sister I never had]* (May) – 3:33
# *Coming Soon* (Taylor) – 2:51
# *Save Me* (May) – 3:49
Millennium-stadion

Die **Millennium-stadion** (Wallies: *Stadiwm y Mileniwm*), tans die **Prinsdom-stadion** (Wallies: *Stadiwm Principality*) genoem weens borgskapredes, is die nasionale stadion van Wallis. Dit is die tuisveld van die Walliese nasionale rugbyspan en bied ook op ’n gereelde grondslag wedstryde van die Walliese nasionale sokkerspan aan. Dit is aanvanklik gebou om deel te wees van die Rugbywêreldbeker 1999 en het sedertdien talle grootskaalse gebeure gehuisves, waaronder die Tsoenami-verligtingskonsert, die Super Special-fase van die Walliese Veldren Groot-Brittanje, die Speedway Grand Prix van Groot-Brittanje en talle musiekkonserte.

duimnael|links|Die ou Arms Park is in 1998 verwyder om plek te maak vir die nuwe Millennium-stadion
Die Millennium-stadion word besit deur Millennium-stadion plc wat ’n filiaalmaatskappy van die Walliese Rugbyunie (WRU) is. waarvan die Millennium-kommissie £46&nbsp;miljoon befonds het.

Die stadion is in Junie 1999 geopen en die eerste groot gebeurtenis wat plaasgevind het was ’n internasionale rugbywedstryd op 26 Junie 1999 tussen Wallis en Suid-Afrika in ’n vriendskaplike wedstryd waarin Wallis met 29–19 geseëvier het voor ’n skare van 29&nbsp;000. Met ’n totale kapasiteit van 74&nbsp;500 is dit die derde grootste stadion in die Sesnasies-toernooi na Stade de France en Twickenham. Dit is voorts ook die tweede grootste stadion ter wêreld met ’n uitskuifbare dak en dit was die tweede stadion in Europa met hierdie funksie.

## Wedstryde 
## Verwysings 
## Eksterne skakels 
*  Die Millennium-stadion se amptelike webwerf
Serpukhovium

Die **Serpukhovium** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Karboon (epog/serie Mississippium). Dit verwys dus na ’n tydperk sowel as die gesteentes wat in dié tydperk gevorm het. 

Die Serpukhovium was van sowat 330,9 tot 323,2&nbsp;miljoen jaar gelede. Dit is voorafgegaan deur die etage/tydsnede Viséum en gevolg deur die Bashkirium.

## Naam en definisie
Die etage is genoem na die Russiese stad Serpoechof naby Moskou. Die basis van die Serpukhovium word gedefinieer deur die eerste voorkoms van die Conodonta *Lochriea crusiformis* en die bokant deur die eerste voorkoms van die Conodonta *Declinognathodus nodiliferus*. Geen tipeligging is nog vir die basis vasgelê nie.

### Biostratigrafie 
In die biostratigrafie word die etage met behulp van Conodonta ingedeel in die volgende vier biosones:
*sone van *Gnathodus postbilineatus*;
*sone van *Gnathodus bollandensis*;
*sone van *Lochriea cruciformis*;
*sone van *Lochriea ziegleri*.

Die Mississippium word daarnaas op basis van Foraminifera ingedeel in biosones. 

## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Bashkirium

Die **Bashkirium** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Karboon (epog/serie Pennsylvanium). Dit verwys dus na ’n tydperk sowel as die gesteentes wat in dié tydperk gevorm het.

Die Bashkirium was van sowat 323,2 tot 315,2&nbsp;miljoen jaar gelede. Dit is voorafgegaan deur die etage/tydsnede Serpukhovium en gevolg deur die Moskovium.

## Naam en definisie 
Die etage is genoem na die Russiese republiek Basjkirië in die suide van die Oeralgebergte. Die basis van die Bashkirium word gedefinieer deur die eerste voorkoms van die Conodonta * Declinognathodus nodiliferus* en/of *Idiognathoides postsulcatus* en die Fusulinida *Aljutovella aljutovica*. Die tipeligging van die basis is in Arrow-canyon in Nevada, VSA.

### Biostratigrafie 
In die biostratigrafie word die etage met behulp van gidsfossiele en Conodonta ingedeel in die volgende ses biosones:
* die sone van *Neognathodus atokaensis*
* die sone van *Declinognathodus marginodosus*
* die sone van *Idiognathodus sinuosus*
* die sone van *Neognathodus askynensis*
* die sone van *Idiognathoides sinuatus*
* die sone van *Declinognathodus noduliferus*

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Heckel, P.H. & Clayton, G.; **2006**: *The Carboniferous system, use of the new official names for the subsystems, series and stages*, Geologica Acta **4**(3), pp 403-407.
*  Lane, H.R.; Brenckle, P.L.; Baesemann, J.F. & Richards, B.; **1999**: *The IUGS boundary in the middle of the Carboniferous: Arrow Canyon, Nevada, USA*, Episodes **22**(4), pp 272-283.
*  Nemyrovska, T.I.; **1999**: *Bashkirian conodonts of the Donets Basin*, Ukraine. Scr. Geol. **119**, pp 1–115.
*  Solovieva, M.N.; **1986**: *Zonal fusulinid scale of the Moscovian Stage based on a revision of the type sections of intrastage subdivisions*, Vopr. Mikropaleontol. **28**, pp 3–23.
Tournaisium

Die **Tournaisium** is die onderste chronostratigrafiese etage sowel as geologiese  tydsnede in onderskeidelik die sisteem en periode Karboon. Dit verwys dus na ’n tydperk sowel as die gesteentes wat in dié tydperk gevorm het. 

Die Tournaisium was van sowat 358,9 tot 346,7&nbsp;miljoen jaar gelede. Dit is voorafgegaan deur die Famennium, die laaste etage/tydsnede van die Devoon, en gevolg deur die Viséum.

## Naam en definisie
Die etage is genoem na die Oos-Belgiese stad Doornik (Franse naam: Tournai). Die basis van die Tournaisium word gedefinieer deur die eerste voorkoms van die Conodonta *Siphonodella sulcata*, wat in die ontwikkeling van *Siphonodella praesulcata* tot *Siphonodella sulcata* lê, en die bokant deur die eerste voorkoms van die Foraminifera *Eoparastaffella simplex*. 

## Biostratigrafie 
In die biostratigrafie word die etage met behulp van Conodonta ingedeel in die volgende agt biosones:
*sone van Gnathodus pseudosemiglaber/Scaliognathus anchoralis;
*sone van Gnathodus semiglaber/Polygnathus communis;
*sone van Dollimae bouckaerti;
*sone van Gnathodus typicus/Siphonodella isosticha;
*sone van Siphonodella quadruplicata/bo-sone van Patrognathus andersoni;
*onder-sone van Patrognathus andersoni;
*sone van Patrognathus variabilis;
*sone van Patrognathus crassus.

## Bronne 
* Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
St. James’ Park

**St. James’ Park** is ’n stadion in Newcastle upon Tyne in Engeland. Dit is die tuisveld van Newcastle United FC wat in die Premier League speel. Die stadion het sitplek vir 52&nbsp;405 mense. Regdeur die geskiedenis van die stadion het die opgradering en uitbreiding daarvan konflik veroorsaak tussen plaaslike inwoners en die stadsraad. Dit het in die laat 1960’s gelei tot twee voorstelle om die stadion te skuif en ’n kontroversiële voorstel in 1995 om dit na die nabygeleë Leazes Park te verskuif. Die weiering om te skuif het gelei tot die kenmerkende onewewigtige voorkoms van die huidige stadion se asimmetriese paviljoene.

Buiten klubsokker is St. James’ Park ook al gebruik vir internasionale sokker as deel van die Olimpiese Somerspele 2012 en internasionale rugby as deel van die Rugbywêreldbeker 2015. Tesame met professionele sokker het die stadion ook gasheer gespeel vir liefdadigheidsgebeure en konserte en was dit ook die stel vir realiteitstelevisie en rolprente.

## Fotogalery 

Lêer:Bulgaria Romania Euro 96 A.jpg|Wedstryd tussen Bulgarye en Roemenië tydens die Europese Sokkerkampioenskap 1996
Lêer:New Zealand vs Tonga 2015 RWC (2).jpg|Wedstryd tussen Nieu-Seeland en Tonga tydens die Rugbywêreldbeker 2015

## Wedstryde 
### Sokker 
### Rugbywêreldbeker 2015 
:*Hoofartikel: Rugbywêreldbeker 2015*.

## Verwysings 
## Eksterne skakels
Kalahariwildemispel

Die **Kalahariwildemispel** (*Vangueria cyanescens*) is 'n klein, swak boompie wat voorkom van die suide van KwaZulu-Natal tot in Mpumalanga en Limpopo, en weswaarts deur die Kaprivistrook tot in Kaokoland. Dit is inheems in Angola, Botswana, die Kaprivistrook in Namibië en Zambië.

Dit groei in sandgrond in bosveld. Die boom se blare is dun, leeragtig en meestal haarloos. Die boom se FSA-nommer is 702.3.

## Galery 

Vangueria cyanescens, bloeiwyses, Manie vd Schijff BT, a.jpg
Vangueria cyanescens, blom en bybestuiwer, Manie vd Schijff BT, a.jpg
Vangueria cyanescens, blom, Manie vd Schijff BT, a.jpg
Vangueria cyanescens, blom, Manie vd Schijff BT, c.jpg
Vangueria cyanescens, blomme en blomknop, Manie vd Schijff BT, a.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* *Watter Boom is dit?* Eugene Moll 2013 
* Plants of the World Online

## Eksterne skakel 
*Wêreldkontrolelys van Rubiaceae
Asselium

Die **Asselium** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Perm (epog/serie Sisuralium). Dit verwys dus na ’n tydperk sowel as die gesteentes wat in dié tydperk gevorm het.

Die Asselium was van sowat 298,9 tot 295,5&nbsp;miljoen jaar gelede. Dit is voorafgegaan deur die Gzhelium, die laaste etage/tydsnede van die Karboon, en gevolg deur die Sakmarium.

## Naam en definisie 
Die etage is genoem na die rivier Assel in die Oeralgebergte in Kazachstan. Die tipeligging van die basis van die Asselium is in die dal van die Aidaralasj naby die stad Aqtöbe in dié land.

Die basis word gedefinieer deur die eerste voorkoms van die Conodonta *Streptognathodus isolatus* en die bokant van die etage deur die eerste voorkoms van die Conodonta *Streptognathodus postfusus*.

## Verwysings 
## Bronne 
*  Davydov, V.I.; Glenister, B.F.; Spinosa, C.; Ritter, S.M.; Chernykh, V.V.; Wardlaw, B.R. & Snyder, W.S.; **1998**: *Proposal of Aidaralash as Global Stratotype Section and Point (GSSP) for base of the Permian System*, in: Episodes **21(1)**, p. 11-18, PDF; 304 KB
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Stad Manchester-stadion

**Stad Manchester-stadion** (ook bekend as die **Etihadstadion** weens borgskapredes) is ’n stadion in Manchester in Engeland. Dit is die tuisveld van Manchester City FC, die vyvde grootste stadion in die Premier League en die twaalfde grootste stadion in die Verenigde Koninkryk met sitplek vir 47&nbsp;805 mense.

duimnael|links|Buiteaansig van die Stad Manchester-stadion in 2015
Die ligging van SportCity maar met ’n groter stadion is voorgestel as die primêre atletiestadion in Manchester se mislukte Olimpiese bod vir die Olimpiese Somerspele 2000. In die bod om die Gemenebesspele 2002 sou die kapasiteit van die stadion 38&nbsp;000 wees en na die spele sou dit omgeskakel word na 48&nbsp;000. Die stadion is gebou deur Laing Construction teen ’n onkoste van £112&nbsp;miljoen

Om die langtermyntoekoms van die stadion na die Gemenebesspele te verseker is ooreengekom dat Manchester City FC die stadion by die Manchesterse Stadsraad sou huur as ’n plaasvervanger vir Maine Road. Die omskakeling van ’n atletiekstadion na ’n sokkerstadion het die stadsraad £22&nbsp;miljoen en vir Manchester City £20&nbsp;miljoen gekos. Die klub het in 2003 na die nuwe stadion verhuis.

Buiten atletiek het die stadion gasheer gespeel vir die UEFA-beker eindstryd in 2008, internasionale sokkerwedstryde van Engeland, ligarugbywedstryde, bokstitelgevegte, musiekkonserte en een internasionale rugbywedstryd van die Rugbywêreldbeker 2015.

Vanaf Januarie 2014 is die stadion oor 20 maande vergroot tot 62&nbsp;170 sitplekke. Die uitbreiding loop saam met die ontwikkeling en voltooiing van die Etihadkampus Opleidingsfasiliteit wat gedeeltelik deur Manchester City befonds word.

## Fotogalery 

Lêer:City of Manchester Stadium 2002.jpg|Die Stad Manchester-stadion tydens die Gemenebesspele 2002
Lêer:City of Manchester Stadium 2.jpg|Binnekant van die Stad Manchester-stadion in 2006

## Wedstryde 
### Rugbywêreldbeker 2015 
## Verwysings 
## Eksterne skakels
Flash Gordon (album)

**Flash Gordon** is 'n album van Queen wat in 1980 vrygestel is.

## Snitte en snitlengtes 
# *Flash’s Theme* – 3:29
# *In the Space Capsule (The Love Theme)* – 2:42
# *Ming’s Theme (In the Court of Ming the Merciless)* – 2:40
# *The Ring (Hypnotic Seduction of Dale)* – 0:57
# *Football Fight* – 1:28
# *In the Death Cell (Love Theme Reprise)* – 2:24
# *Execution of Flash* – 1:05
# *The Kiss (Aura Resurrects Flash)* – 1:44
# *Arboria (Planet of the Tree Men)* – 1:41
# *Escape from the Swamp*  – 1:43
# *Flash to the Rescue* – 2:44
# *Vultan’s Theme (Attack of the Hawk Men)*  – 1:12
# *Battle Theme* – 2:18
# *The Wedding March* – 0:56
# *Marriage of Dale and Ming (And Flash Approaching)* – 2:04
# *Crash Dive on Mingo City* – 1:00
# *Flash’s Theme Reprise (Victory Celebrations)* – 1:23
# *The Hero* – 3:31
The Works

**The Works** is 'n album van Queen wat in 1984 vrygestel is.

## Snitte en snitlengtes 
# *Radio Ga Ga* - 5:45 - (Roger Taylor)
# *Tear It Up* - 3:28 - (Brian May)
# ''It's A Hard Life* - 4:08 - (Mercury)
# *Man On The Prowl* - 3:28 - (Mercury)
# *Machines (or 'Back to Humans')* - 5:10 - (Taylor/May)
# *I Want To Break Free* - 3:20 - (John Deacon)
# *Keep Passing The Open Windows* - 5:21 - (Mercury)
# *Hammer To Fall* - 4:28 - (May)
# *Is This The World We Created...?'' - 2:13 - (May/Mercury)
Roadium

duimnael|links|’n *Hercosestria cribrosa* uit die Roadium.
Die **Roadium** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Perm (epog/serie Guadalupium). Dit verwys dus na ’n tydperk sowel as die gesteentes wat in dié tydperk gevorm het. 

Die etage/tydsnede was van sowat 272,3 tot 268,8&nbsp;miljoen jaar gelede. Dit is voorafgegaan deur die Kungurium en gevolg deur die Wordium.

## Naam en definisie
Die tipeligging van die Roadium is in die Stratotype-canyon in Texas, VSA. Die basis word gedefinieer deur die eerste voorkoms van die Conodonta *Jinogondolella nanginkensis* en die bokant deur die eerste voorkoms van die Conodonta *Jinogondolella aserrata*.

Die Roadium is ’n tysnede waarin die Therapsida vermeerder en oor diverse nisse versprei het.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
Liggaam

[duimnael|280px|Die bekende skets van die menslike liggaam deur [Leonardo da Vinci.]]

**Liggaam** kan na een van die volgende verwys:

* Die fisiese struktuur, met inbegrip van die bene, vleis en organe van 'n mens of dier. Bv. die menslike liggaam of die haarlose liggaam van 'n seekoei.

* 'n Voorwerp of begrensde deel van die ruimte, insluitende vaste, vloeibare en gasvormige liggame. Bv. 'n hemelliggaam.

* 'n Maatskaplike instelling, soos 'n vereniging, organisasie of genootskap. Bv. 'n wetgewende liggaam of liggaam gestig om liefdadigheid te verrig.

* Die middelgedeelte, romp of vernaamste stuk van iets. Soos die liggaam van 'n gebou of 'n brief.

## Sien ook 
* Liggaamskontak en persoonlike ruimte in die Verenigde State

## Eksterne skakels 
*
Valsmispel

Die **Valsmispel** (*Vangueriopsis lanciflora*) is 'n boom wat voorkom in Ovambo in die noorde van Namibië asook in Angola, Botswana, Demokratiese Republiek die Kongo, Malawi, Mosambiek, Tanzanië, Zambië en Zimbabwe. 

Die boom groei in sanderige bosveld, dikwels op klipperige plekke. Die boom lyk baie soos die Wildemispel.

Die boom se FSA-nommer is 704.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online
Ovambo

**Ovambo**, **Owambo** of **Ambo** kan na een van die volgende verwys:

* Ovambo's, etniese groep in die noorde van Namibië en die mees suidelike dele van Angola.
* Ovambo, taal van die Ovambo's.
* Ovamboland, 'n voormalige Bantoestan (tuisland) in die noorde van Suidwes-Afrika. 

## Sien ook 
* 1 Owambo Bataljon, voormalige bataljon van die Suid-Afrikaanse Weermag.
* Ovambosperwer, 'n spesie van voëls.
* Ovamboswartmees, 'n spesie van voëls.
Wuchiapingium

Die **Wuchiapingium** is ’n chronostratigrafiese etage sowel as ’n geologiese  tydsnede in onderskeidelik die sisteem en periode Perm (epog/serie Lopingium). Dit verwys dus na ’n tydperk sowel as die gesteentes wat in dié tydperk gevorm het.

Die tydperk was van sowat 259,8 tot 254,1&nbsp;miljoen jaar gelede. Dit is voorafgegaan deur die Capitanium en gevolg deur die laaste etage/tydsnede van die Perm, die Changhsingium.

## Naam en definisie 
Die tipeligging van die Wuchiapingium kom voor in die Suid-Chinese provinsie Guǎngxī. Die basis van die etage word gedefinieer deur die eerste voorkoms van die Conodonta *Clarkina postbitteri postbitteri* en die bokant deur die eerste voorkoms van die Conodonta *Clarkina wangi*.

In die stratigrafie van Europa val die einde van ’n lang periode waarin kontinentale afsettings voorkom, in die Wuchiapingium. Daarbenewens het in Midde-Europa (destyds deel van die superkontinent Pangea) ’n indringing van die see vanuit die noorde plaasgevind.

## Verwysings 
## Bronne 
*  Gradstein, F.M.; Ogg, J.G.; Schmitz, M.D. & Ogg, G.M.; **2012**: *A Geologic Time Scale 2012*, Elsevier, .
*  Jin, Y.; Shen, S.; Henderson, C.M.; Wang, X.; Wang, W.; Wang, Y.; Cao, C. & Shang, Q.; **2006**: *The Global Stratotype Section and Point (GSSP) for the boundary between the Capitanian and Wuchiapingian Stage (Permian).*, Episodes **29(4)**, p. 253-262.